અત્યારે તમે કોઈ પણ છાપું કે મેગેઝીન હાથમાં લો, ટીવી પર થોડી ચેનલ આમતેમ ફેરવો, વોટ્સ એપ કે ફેસબુકના બેચાર મેસેજ જુઓ કે નેટ પર થોડું સર્ફિંગ કરો, તો તમને તંદુરસ્ત રહેવા માટેની કેટલીય ટીપ અને અગણિત નુસખા નજરે પડે જ છે. અરે, બેચાર માણસો ભેગા થઈને સામાન્ય વાતો જ કરતા હોય અને એમાં જો કોઈ બીમારીની વાત નીકળે તો દરેક જણ કોણ જાણે કેટલીય જાતની દવાઓ, ઊંટવૈદો અને નુસખાઓની ભલામણ કરી નાખે છે. તો પછી આ હાથવગા શંભુમેળામાં મારે થોડો ઉમેરો કરવાની કેમ જરૂર પડી, તેવો પ્રશ્ન સ્વાભાવિક રીતે તમને થાય જ. એટલે મારી પહેલી ફરજ એ છે કે આ બાબતનો ખુલાસો શરૂઆતમાં કરી લઉં.